પ્રવેશ સમિતિના સૂત્રો કહે છે મોક રાઉન્ડમાં પી.એચ. એટલે કે ફિઝિકલી હેન્ડીકેપ કેટેગરીમાં આવતાં વિદ્યાર્થીઓનો સમાવેશ કરાયો નથી. કેન્દ્ર સરકાર દ્વારા તાજેતરમાં જાહેર કરાયેલી ગાઇડ લાઇન પ્રમાણે ૮૦ ટકા અથવા તો વધારે હેન્ડીકેપ હોય તેવા વિદ્યાર્થીઓને જ પી.એચ. કેટેગરીમાં સમાવવા. આ ગાઇડ લાઇનના આધારે મેડિકલ પ્રવેશ સમિતિએ હાલમાં અંદાજે 50 જેટલા પી.એચ.કેટેગરીમાં આવતાં વિદ્યાર્થીઓને કોલેજની ફાળવણી કરવામાં આવી નથી. આવતીકાલે સિવિલ હોસ્પિટલમાં સુપ્રિન્ટેન્ડન્ટની ઉપસ્થિતમાં મેડિકલ બોર્ડની બેઠક બોલાવવામાં આવી છે. આ બેઠકમાં પીએચ કેટેગરીમાં આવતાં તમામ વિદ્યાર્થીઓનું ફરીવાર ઇન્સ્પેક્શન કરવામાં આવશે. જેના આધારે આ વિદ્યાર્થીઓને આગામી તા. 4થીએ થનારા ફાઇનલ રાઉન્ડમાં સામેલ કરવામાં આવશે.